5.pielikums

Iepirkuma ar identifikācijas Nr. DKNP 2026/65
Nolikumam

LĪGUMS Nr. /projekts/
________________________________________________
	
	Līguma parakstīšanas datums
ir pēdējā pievienotā droša elektroniskā paraksta

un tā laika zīmoga datums




Dienvidkurzemes novada pašvaldība, reģistrācijas Nr. 90000058625, juridiskā adrese: Lielā iela 54, Grobiņa, Dienvidkurzemes novads, LV-3430, tās ______________ _____________ personā, kur___  rīkojas uz Pašvaldību likuma un Dienvidkurzemes novada pašvaldības nolikuma pamata (turpmāk – Pasūtītājs), no vienas puses un
____________________, reģ. Nr. ________________, juridiskā adrese: ______________________________, tās _________________ ________________ personā, kurš rīkojas uz statūtu pamata (turpmāk – Izpildītājs), no otras puses,
turpmāk abas puses kopā un katra atsevišķi – Puses/Puse, pamatojoties uz iepirkuma procedūras “Remontdarbi Dienvidkurzemes novada  _______________ _____________________________________”, identifikācijas Nr. DKNP 2026/65, rezultātiem (turpmāk – Iepirkums), ____.iepirkuma daļā, noslēdz šāda satura līgumu (turpmāk – Līgums):

1. LĪGUMA PRIEKŠMETS UN DARBU APJOMI

1.1. Pasūtītājs uzdod un Izpildītājs apņemas veikt remontdarbus (turpmāk – Darbi) objektā “________________________________” (turpmāk – Objekts), adresē _________________________________ saskaņā ar Izpildītāja iesniegto piedāvājumu Iepirkumā, Tehnisko specifikāciju (turpmāk - Tāme) (Līguma Pielikums Nr.1), finanšu piedāvājumu (Līguma Pielikums Nr.2), Līguma noteikumiem, normatīvo aktu prasībām un Pasūtītāja norādījumiem.
1.2. Izpildītājs, parakstot Līgumu, apliecina, ka ir pilnībā iepazinies ar Objektu un ar tā realizēšanu saistītajiem apstākļiem, Līgumu un tā pielikumiem, Pasūtītāja izvirzītajām prasībām, par neskaidriem jautājumiem savlaicīgi ir pieprasījis visu nepieciešamo papildu informāciju, kā arī ir izvērtējis visus ar Darbu savlaicīgu un kvalitatīvu realizāciju saistītos riskus un visas izmaksas ir ietvēris līgumcenā.
2. LĪGUMA SUMMA UN SAMAKSAS KĀRTĪBA

2.1. Līgumcena par Līguma 1.1.punktā minētā Darba izpildi ir _________________ (_____________________ euro ____ centi)  bez pievienotās vērtības nodokļa (turpmāk – PVN) (turpmāk – Līguma summa).

PVN tiek maksāts normatīvajos aktos noteiktajā apmērā un kārtībā.

2.2. Pasūtītājs norēķinās ar Izpildītāju šādā kārtībā (ja darbu izpildes laiks pārsniedz 3 (trīs) mēnešus (ja attiecināms)):
2.1.1. 10 (desmit) darba dienu laikā par iepriekšējā mēnesī faktiski izpildītiem Darbiem pēc Darbu nodošanas – pieņemšanas akta (Līguma Pielikums Nr.3) abpusējas parakstīšanas un rēķina saņemšanas;
2.1.2. gala norēķinu Pasūtītājs veic 30 (trīsdesmit) dienu laikā no galīgā Darbu nodošanas – pieņemšana akta (Līguma Pielikums Nr.3) abpusējas parakstīšanas un rēķina saņemšanas.
2.2.Pasūtītājs norēķinās ar Izpildītāju šādā kārtībā  (ja Darbu izpildes laiks ir līdz 3 (trīs) mēnešiem): 15 (piecpadsmit) darba dienu laikā no Darbu nodošanas – pieņemšana akta (Līguma Pielikums Nr.3) abpusējas parakstīšanas un rēķina saņemšanas.

2.3. Izpildītājs iesniedz Pasūtītājam rēķinu
, kas sagatavots atbilstoši spēkā esošajiem grāmatvedību regulējošiem normatīvajiem aktiem, nosūtot to uz šādu Pasūtītāja e-pastu: rekini@dkn.lv (vai e-adreses apakšadresi REKINI@90000058625). Puses vienojas, ka e-pasta sūtījums ir uzskatāms par saņemtu nākamajā darba dienā pēc sūtījuma izsūtīšanas. 
2.4. Visos rēķinos ir jāuzrāda:

2.4.1. Pasūtītāja nosaukums: Dienvidkurzemes novada pašvaldība;

2.4.2. Līguma datums un numurs;
2.4.3. rekvizīti atbilstoši Pievienotās vērtības nodokļa likuma 125.panta prasībām;
2.4.4. norāde, vai tas ir starpmaksājums vai gala maksājums (ja attiecināms);
2.4.5. Darbu Nodošanas – pieņemšanas akta (Līguma Pielikums Nr.3) numurs un datums par kuru tiek izrakstīts rēķins (jāpievieno rēķinam abpusēji parakstīts);
2.4.6. citu informāciju, ja to noteicis Pasūtītājs.

2.5. Katrā Nodošanas – pieņemšanas aktā ir jāuzrāda:

2.5.1. pārskata periods;

2.5.2. Pasūtītāja nosaukums: Dienvidkurzemes novada pašvaldība;

2.5.3. Līguma datums un numurs;

2.5.4. citu informāciju, ja to noteicis Pasūtītājs.
2.6. Līguma darbības laikā Izpildītāja iesniegtajā piedāvājumā Iepirkumā noteiktie vienību izcenojumi, kas ietverti Tāmē (Līguma pielikums Nr. 1) par Līgumā paredzēto darbu veikšanu, nevar tikt mainīti.
2.7. Līguma summa par Līgumā noteikto Darbu veikšanu var mainīties atbilstoši Līguma noteikumiem. 
2.8. Par samaksas dienu tiek uzskatīta diena, kad Pasūtītājs veicis Līguma summas samaksu uz Izpildītāja norēķinu kontu. 

2.9. Pasūtītājs neapmaksā rēķinus, kas pārsniedz Līguma summu vai vienību cenas, kā arī neapmaksā darbus, kas veikti pēc Līgumā noteiktā Darbu izpildes termiņa, ja vien Puses rakstveidā nav vienojušās  citādi.
3. LĪGUMA TERMIŅŠ

3.1. Līgums stājas spēkā, kad to ir parakstījušas Puses un ir spēkā līdz Pušu saistību pilnīgai izpildei.

3.2. Izpildītājs uzsāk Darbu izpildi 5 (piecu) darba dienu laikā pēc abpusējas Līguma parakstīšanas, 

3.3. Izpildītājs pilnībā pabeidz Darbu izpildi un nodod tos Pasūtītājam _____________________ (termiņš).
4. PUŠU TIESĪBAS UN PIENĀKUMI

4.1. Pasūtītāja tiesības un pienākumi: 

4.1.1. maksāt par kvalitatīvi izpildītiem un pieņemtiem Darbiem saskaņā ar Līguma noteikumiem; 

4.1.2. jebkurā laikā ierasties Objektā, kontrolēt Darbu kvalitātes un Līguma izpildes gaitu, pieprasīt no Izpildītāja nepieciešamo informāciju kontroles veikšanai, norādot tās sniegšanas veidu un termiņu; 

4.1.3. brīdināt Izpildītāju par neparedzētiem apstākļiem, kas varētu traucēt saistību izpildi un, kuri radušies pēc Līguma noslēgšanas no Pasūtītāja neatkarīgu apstākļu dēļ; 

4.1.4. nodrošināt Izpildītāju ar Darbu veikšanai nepieciešamo dokumentāciju, kas ir Pasūtītāja rīcībā;
4.1.5. nodrošināt Izpildītāja piekļuvi Objektam;
4.1.6. pēc nepieciešamības organizēt sanāksmes saistībā ar Darbu veikšanu Objektā, informējot par to Izpildītāju vismaz 2 (divas) darba dienas iepriekš.  

4.2. Izpildītāja tiesības un pienākumi: 

4.2.1. saņemt no Pasūtītāja Līguma 2.1.punktā paredzēto samaksu par kvalitatīvi un savlaicīgi veiktiem Darbiem;

4.2.2. veikt Darbus kvalitatīvi, atbilstoši spēkā esošajiem Latvijas Republikas normatīvajiem aktiem, Līguma noteikumiem, izmantojot materiālus, konstrukcijas, izstrādājumus, kas norādīti Tāmē (Līguma pielikums Nr.1). Izpildītājs nav tiesīgs Tāmēs (Līguma pielikums Nr.1) paredzētos materiālus, tehnoloģijas un/vai iekārtas aizstāt ar citiem materiāliem, tehnoloģijām un/vai iekārtām bez iepriekšējas saskaņošanas ar Pasūtītāju;
4.2.3. nodrošināt sertificētu izstrādājumu un materiālu pielietojumu Objektā;
4.2.4. norīkot un nodrošināt kvalificētu personālu Darbu veikšanai; 

4.2.5. uzņemties pilnu materiālo atbildību, t.sk., arī pret trešajām personām, par Darbu veikšanu Objektā, izvietoto iekārtu bojājumiem, zaudējumu vai bojāeju, neatkarīgi no tā, vai konkrētās iekārtas pieder viņam, vai arī tiek nomātas no trešajām personām;

4.2.6. atbildēt par darba drošības tehniku, ugunsdrošības un vides aizsardzības noteikumu, kā arī citu normatīvo aktu ievērošanu, izpildot Darbus;

4.2.7. Izpildītājam ir jānodrošina, ka gadījumā, ja tiek bojāti piebraucamo ielu segumi pie Objekta, tad tie tiek pēc Darbu pabeigšanas atjaunoti iepriekšējā stāvoklī;

4.2.8. ievērot aizliegumu Objektā smēķēt un lietot alkoholiskos dzērienus;
4.2.9. ne vēlāk kā Darbu pabeigšanas dienā, ar saviem spēkiem un līdzekļiem savākt no Objekta būvgružus vai citus materiālus, kā arī savu inventāru un darba rīkus;

4.2.10. Izpildītājs ir atbildīgs par apkārtnes, kur nav veikti Darbi, atjaunošanu iepriekšējā stāvoklī, ja bojājumi radušies Darbu izpildes laikā Izpildītāja vai tā piesaistīto apakšuzņēmēju darbības rezultātā;

4.2.11. nekavējoties brīdināt Pasūtītāju par neparedzētiem apstākļiem, kas radušies no Izpildītāja neatkarīgu apstākļu dēļ jau pēc Līguma noslēgšanas un, kas varētu traucēt saistību izpildi;

4.2.12. atbildēt par apakšuzņēmēju darba kvalitāti un izpildes termiņiem, ja Darbu izpildē tiek piesaistīti apakšuzņēmēji;   

4.2.13. līdz Darbu pieņemšanai iesniegt Pasūtītājam visu ar Darbu izpildi saistīto dokumentāciju, kas Pasūtītājam var būt nepieciešama Objekta turpmākai ekspluatācijai; 

4.2.14. piedalīties Pasūtītāja pārstāvja organizētajās sanāksmēs saistībā ar Darbiem Objektā (ja tāda tiek sasaukta), kā arī ir tiesības organizēt ārkārtas sapulces Pusēm savstarpēji vienojoties. 

4.3. Uzņemoties pilnu atbildību pret Pasūtītāju par visu Darbu veikšanu, Izpildītājs savā Darba veikšanā var iesaistīt arī citas juridiskas personas, iepriekš to rakstveidā saskaņojot ar Pasūtītāju.

4.4. Puses savstarpēji ir atbildīgas par otrai Pusei nodarītajiem zaudējumiem, ja tie radušies Puses vai tā darbinieku, kā arī Pušu Līguma izpildē iesaistīto trešo personu darbības vai bezdarbības, tai skaitā rupjas neuzmanības vai ļaunā nolūkā izdarīto darbību vai nolaidības rezultātā.

5. LĪGUMA IZPILDĒ IESAISTĪTĀ PersonālA un apakšuzņēmējU NOMAIŅAS KĀRTĪBA (Ja attiecas)

5.1. Izpildītājs Darbu veikšanai nodrošina piedāvājumā norādītos apakšuzņēmējus un speciālistus. Ja tādu iemeslu dēļ, kas atrodas ārpus Izpildītāja ietekmes, rodas nepieciešamība aizstāt piedāvājumā norādīto apakšuzņēmēju vai speciālistu, Izpildītājs nodrošina citu apakšuzņēmēju vai speciālistu ar līdzvērtīgu vai augstāku kvalifikāciju. 

5.2. Ja Pasūtītāja pārstāvis uzskata, ka Izpildītāja apakšuzņēmēja vai speciālista darbība vai Darbu kvalitāte neatbilst Līguma noteikumiem, Pasūtītāja pārstāvim ir tiesības, norādot iemeslus, Līguma izpildes laikā iesniegt Izpildītājam rakstisku pieprasījumu attiecīgā apakšuzņēmēja vai speciālista aizstāšanai ar citu ar līdzvērtīgu vai augstāku kvalifikāciju, savukārt Izpildītājam ir pienākums pēc iespējas nekavējoties, bet ne vēlāk kā 5 (piecu) darba dienu laikā šādu Pasūtītāja pieprasījumu izpildīt. 

5.3. Izpildītājam nav tiesību pieprasīt papildu izmaksu segšanu, kas saistīta ar piedāvājumā norādīto apakšuzņēmēju vai speciālistu aizstāšanu. 

5.4. Izpildītājam ir pienākums nodrošināt laicīgu samaksas veikšanu būvdarbu izpildē iesaistītajiem apakšuzņēmējiem par faktiski izpildītajiem un Pasūtītāja apmaksātajiem darbiem – 10 (desmit) darba dienu laikā no brīža, kad par šiem darbiem ir saņemta Pasūtītāja samaksa un apakšuzņēmēja sagatavots rēķins, kas atbilst Līguma noteikumiem, bet ne vēlāk kā 60 (sešdesmit) kalendāra dienas pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu (ja attiecināms).

5.5. Līguma izpildē iesaistītā personāla un Apakšuzņēmēju nomaiņa tiek veikta saskaņā ar Publisko iepirkumu likuma 62.panta nosacījumiem.
6. DARBU IZPILDE UN NODOŠANA - PIEŅEMŠANA 

6.1. Darbi tiek uzskatīti par izpildītiem un pabeigtiem tikai tad, kad Pušu pārstāvji ir parakstījušas Darbu nodošanas – pieņemšanas aktu (Līguma Pielikums Nr. 3), kuru Izpildītājs iesniedz Pasūtītājam.

6.2. Ja Izpildītājs Darbus veic pirms termiņa, tam ir tiesības nodot, bet Pasūtītājam pienākums pieņemt Darbus pirms Līguma 3.3.punktā noteiktā termiņa.

6.3. Pirms Darbu nodošanas – pieņemšanas akta (Līguma Pielikums Nr. 3) parakstīšanas, Darbu izpilde tiek pārbaudīta no Pasūtītāja puses, t.i., Pasūtītāja pārstāvis veic Darbu pārbaudi 10 (desmit) darba dienu/20 (divdesmit) darba dienu
 laikā no Darbu nodošanas – pieņemšanas akta saņemšanas dienas (ja attiecināms). 
6.4. Ja Pasūtītājs nepieņem Darbus, tas iesniedz Izpildītājam rakstveida pretenziju, kurā norāda nepilnības, kuru dēļ Darbi nevar tikt pieņemti. Ja nepilnības ir saistītas ar Darbu kvalitāti vai faktiski izpildīto Darbu apjomiem, tās tiek fiksētas defektu aktā. Ja Izpildītājs nepiekrīt pretenzijā un/vai defektu aktā norādītajām nepilnībām vai faktiski izpildīto Darbu apjomiem, Izpildītājs 10 (desmit) darba dienu laikā no attiecīgā dokumenta saņemšanas dienas iesniedz Pasūtītājam atbildīgā Darbu vadītāja parakstītus, pamatotus rakstiskus iebildumus.
6.5. Gadījumā, ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Darbu apjomiem vai veikto darbu kvalitātei, viņam ir pienākums pasūtīt būves ekspertīzi par veikto Darbu kvalitāti (ja attiecināms).

6.6. Gadījumā, ja būves ekspertīze vai inženierkonsultanta lēmums neapstiprina Pasūtītāja defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena vai inženierkonsultanta lēmuma iesniegšanas dienā un Darbu nodošanas – pieņemšanas akta (Līguma Pielikums Nr. 3) parakstīšana nav nepieciešama (ja attiecināms).

6.7. Gadījumā, ja ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām vai Izpildītājs piekrīt Pasūtītāja prasībām, Puses vienojas par konstatēto defektu novēršanas termiņu. Savukārt, ja Puses nevar vienoties, termiņu defektu novēršanai nosaka būvuzraugs (ja attiecināms).

6.8. Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša Darbu nodošanas – pieņemšanas akta (Līguma Pielikums Nr. 3) (ja attiecināms). Gadījumā, ja tiek konstatēti nebūtiskie defekti,
 Pasūtītājs ir tiesīgs Darbus pieņemt un veikt par tiem samaksu Līgumā noteiktajā kārtībā, ja Puses ir vienojušās par defektu novēršanas termiņu (ja attiecināms). 

6.9. Izpildītājs pēc Darbu pieņemšanas iesniedz Pasūtītājam Objekta nodošanas – pieņemšanas aktu
 (ja attiecināms), Pasūtītājs šo aktu paraksta 10 (desmit) darba dienu laikā no akta saņemšanas dienas. 

6.10. Defektu aktā norādītās nepilnības novērš Izpildītājs uz sava rēķina. Ja nepilnības netiek novērstas Pasūtītāja norādītajā termiņā, Pasūtītājam ir tiesības piemērot līgumsodu Līguma 10.punktā noteiktajā kārtībā vai/un vienpusēji izbeigt Līgumu pirms termiņa. Tad Puses sagatavo atsevišķu aktu par faktiski izpildīto Darbu apjomu un to vērtību. 

6.11. Darbu nodošanas – pieņemšanas akta (Līguma Pielikums Nr. 3) parakstīšana ir iespējama vienīgi pēc defektu aktā norādīto trūkumu pilnīgas novēršanas. Darbu nodošanas – pieņemšanas akta (Līguma Pielikums Nr. 3) parakstīšana neatbrīvo Izpildītāju no atbildības slēptiem, akta parakstīšanas laikā nekonstatētiem trūkumiem. 

7. GARANTIJA

7.1. Izpildītājs garantē izpildīto Darbu kvalitāti, drošumu un ekspluatācijas īpašības ________(_____________________)  mēnešus no Darbu nodošanas – pieņemšanas akta (Līguma Pielikums Nr. 3) parakstīšanas. 

7.2. Garantijas laikā Izpildītājs ir atbildīgs par konstatētajiem defektiem, kā arī apņemas novērst defektus uz sava rēķina, izņemot 8.10.punktā norādītajos gadījumos. 
7.3. Ja Pasūtītājs garantijas laikā konstatē bojājumus, tas nosūta Izpildītājam paziņojumu uz e-adresi un/vai e-pastu, norādot vietu un laiku, kad Izpildītājam jāierodas uz defektu akta sagatavošanu. Pasūtītāja noteiktais termiņš akta sagatavošanai nedrīkst būt mazāks par 3 (trīs) darba dienām, bet Puses var vienoties par citu termiņu. Minētais termiņš neattiecas uz ārkārtējiem gadījumiem, kad Izpildītājam jāierodas nekavējoties (ne ilgāk kā 24 (divdesmit četru) stundu laikā).
7.4. Gadījumā, ja Izpildītājs neierodas uz defektu akta sagatavošanu, Pasūtītājs ir tiesīgs sagatavot aktu vienpusēji, un tas ir saistošs arī Izpildītājam. 
7.5. Ja Pušu starpā rodas strīdi vai domstarpības, sabojājušos sastāvdaļu remonta, maiņas un/vai atjaunošanas nepieciešamību ir tiesīgs noteikt attiecīgajā jomā sertificēts eksperts, kas iecelts no Pasūtītāja puses. 
7.6. Ja pēc eksperta slēdziena Objekta sastāvdaļu remonts, maiņa un/vai atjaunošana ir pamatota un nav radusies Pasūtītāja vai trešo personu vainas dēļ, tad eksperta pakalpojumus apmaksā Izpildītājs. Ja Objekta sastāvdaļu remonts, maiņa un/vai atjaunošana nav pamatota, tad eksperta pakalpojumus apmaksā Puse, kas bijusi eksperta pieaicināšanas iniciatore. Eksperta slēdziens Pusēm ir saistošs un tām nav tiesību turpmāk izvirzīt vienai pret otru jebkādas pretenzijas sakarā ar to. 
7.7. 5 (piecu) darba dienu laikā no eksperta slēdziena saņemšanas vai brīža, kad Puses sagatavojušas aktu par garantijas darbu veikšanas nepieciešamību, Izpildītājs apņemas izpildīt garantijas darbus un pabeigt tos 5 (piecu) darba dienu laikā. Ja defektu un/vai trūkumu novēršanai ir nepieciešams ilgāks laiks, tad Izpildītājs uzsāk garantijas darbus un rakstveidā saskaņo ar Pasūtītāju šāda veida un apjoma darbu izpildei objektīvi nepieciešamo termiņu.
7.8. Pēc Objekta sastāvdaļu remonta, maiņas vai atjaunošanas beigām Puses sagatavo un paraksta jaunu Darbu nodošanas – pieņemšanas aktu.
7.9. Izpildītājs nosaka jaunas garantijas un veic jaunu garantijas apkalpošanu attiecībā uz visu remontējamo, maināmo vai atjaunojamo Objektu vai tā daļu.  
Garantijas apliecinājums netiek uzskatīts par saistošu gadījumos, kad defekti radušies Pasūtītāja vai trešo personu vainas dēļ (apzināta bojāšana, nepareiza ekspluatācija). Uz garantijas darbiem neattiecas defekti, kas radušies fiziskas nolietošanās rezultātā, ar garantijas devēju nesaskaņoti remontdarbi vai neparedzētu apstākļu (dabas stihiju, u.c.) radīti bojājumi.
8. LĪGUMA GROZĪŠANA

8.1. Iepriekš neparedzētu apstākļu dēļ, Pusēm rakstveidā par to vienojoties, Līgums var tikt grozīts atbilstoši Līguma noteikumiem. Visas izmaiņas, papildinājumi, vienošanās pie Līguma  ir uzskatāmi par Līguma neatņemamu sastāvdaļu.
8.2. Darbu izpildes termiņš var tikt pagarināts, ja Darbu izpilde tiek kavēta viena vai vairāku zemāk minēto iemeslu dēļ:
8.2.1. ja nepieciešama Darbu izpildes pārtraukšana no Pušu neatkarīgu iemeslu dēļ. Šajā gadījumā Darbu izpildes termiņš tiek pagarināts par kavēto dienu skaitu;
8.2.2. Pasūtītājs ir kavējis vai apturējis Līguma izpildi no Izpildītāja neatkarīgu iemeslu dēļ. Šajā gadījumā Darbu izpildes termiņš tiek pagarināts par kavēto dienu skaitu.
8.2.3. Iestājusies nepārvaramas varas apstākļi, kuri atrodas ārpus Pušu kontroles un, kuri būtiski traucē Darbu savlaicīgu izpildi. Šajā gadījumā Darbu izpildes termiņš tiek pagarināts par kavēto dienu skaitu.
8.3. Puses ir tiesīgas Līguma darbības laikā samazināt vai palielināt Darbu apjomus, kā arī izslēgt vai iekļaut atsevišķus Darbus, ja tas nepieciešams Līguma mērķa sasniegšanai un Objekta funkcionēšanai, par to rakstiski vienojoties.
8.4. Līgumā noteiktos termiņus un/vai Līguma summu var grozīt, Pusēm savstarpēji vienojoties, ja:
8.4.1. Darbu izpildes laikā tiek konstatēts, ka ir nepieciešami papildu Darbi, kas sākotnēji nebija paredzēti, un kas pārsniedz 3% (trīs procentus) no Līguma summas;

8.4.2. ir iestājušies apstākļi, kurus Puses pirms Līguma noslēgšanas nevarēja ne paredzēt, ne ietekmēt, kā rezultātā nepieciešams samazināt vai palielināt Darbu apjomus;
8.4.3. Pasūtītāja iesniegtajos dokumentos ir konstatētas neprecizitātes, kuras nebija iespējams konstatēt pirms Līguma noslēgšanas un kuru novēršana ir saistīta ar Darbu izpildes apturēšanu vai aizkavēšanu.  Šajā gadījumā Darbu izpildes termiņš tiek pagarināts par kavēto dienu skaitu;

8.4.4. Līguma izpildes laikā tiek mainītas iesaistīto institūciju prasības un/vai pēc Līguma spēkā stāšanās tiek izdarīti grozījumi normatīvajos aktos, kas būtiski ietekmē Darbu izpildi un kas pirms Līguma slēgšanas nebija objektīvi prognozējami.

8.5. Ja Izpildītājs Līguma 8.2. un 8.4.punktā minēto iemeslu dēļ vēlas Darbu izpildes termiņa pagarinājumu un/vai grozīt Līguma summu, Izpildītājs par to ziņo Pasūtītājam rakstiski, pievienojot dokumentāru apliecinājumu, kas pamato nepieciešamību veikt attiecīgos grozījumus. Izpildītājs drīkst iesniegt Pasūtītājam Līguma 8.5.punktā minēto paziņojumu ne vēlāk kā piecas 5 (piecas) darba dienas pirms Darba izpildes termiņa beigām. Ja šāds paziņojums netiek nosūtīts, tiesības pieprasīt termiņa pagarinājumu un/vai grozīt Līguma summu tiek zaudētas.
8.6. Vienību cenas, virsizdevumi un peļņas procenti paliek nemainīgi visā Līguma darbības laikā.
8.7. Ja izmaiņu darbi ir analogi Tāmē iekļautajiem, piemēro attiecīgās vienību cenas.
8.8. Ja darbi nav iekļauti Tāmē un nav pielīdzināmi, to izmaksas nosaka atbilstoši tirgus cenām, piemērojot Līgumā noteiktās pieskaitāmās izmaksas.
8.9. Līguma summas grozījumus drīkst veikt tikai gadījumos un kārtībā, kas noteikti Publisko iepirkumu likuma 61. pantā, paredzot, ka, ja grozījumi tiek veikti šā panta trešās daļas 2. vai 3. punktā minēto apstākļu dēļ, kopējais Līguma summas pieaugums, kas aprēķināts kā visu secīgi veikto grozījumu summa, nedrīkst pārsniegt 50 % (piecdesmit procenti) no Līguma summas;
8.10. Citos gadījumos (t.i., kas neatbilst Publisko iepirkumu likuma 61. panta trešās daļas 2. un 3. punktam) Līguma summas grozījumi ir pieļaujami tikai tad, ja:
8.10.1. to kopējā vērtība nesasniedz 2017. gada 28. februāra Ministru kabineta noteikumu Nr. 105 “Noteikumi par publisko iepirkumu līgumcenu robežvērtībām” noteiktās līgumcenu robežvērtības; 

8.10.2. tie nepārsniedz 15 % (piecpadsmit procentus) no sākotnējās Līguma summas būvdarbu līgumos. 

8.11. Aprēķinot Līguma summas grozījumu vērtību, tiek ņemta vērā visu secīgi veikto grozījumu kopējā summa.

8.12. Līgums ir līgums ar vienības cenām, kurā atlīdzība Izpildītājam tiek noteikta, pamatojoties uz faktiski izpildīto darbu apjomu, Līgumā un finanšu piedāvājumā (Līguma Pielikums Nr.2) noteiktajām vienības cenām. Darbu apjomi, kas norādīti Līguma pielikumos, ir orientējoši un var mainīties Līguma izpildes gaitā.

8.13. Faktiskie darbu apjomi tiek noteikti, pamatojoties uz uzmērījumiem, kas veikti atbilstoši normatīvajiem aktiem, piemērojamajiem standartiem un Līguma noteikumiem, un tiek saskaņoti ar Pasūtītāju.

8.14. Samaksa par izpildītajiem darbiem tiek veikta tikai par faktiski izpildītajiem un Pasūtītāja pieņemtajiem darbiem, piemērojot Līgumā noteiktās vienības cenas.

9. LĪGUMSODS

9.1. Ja Darbu izpilde netiek uzsākta Līgumā paredzētajā laikā, vai nepamatoti tiek kavēts Darbu izpildes termiņš, Pasūtītājam ir tiesības aprēķināt un Izpildītājam ir pienākums maksāt līgumsodu 0,5% (nulle komats piecu procentu) apmērā no Līguma summas par katru nokavēto dienu, sākot ar pirmo kavējuma dienu līdz dienai (ieskaitot), kad Izpildītājs ir izpildījis Līgumā paredzētos darbus. 

9.2. Ja Pasūtītājs neveic Izpildītājam maksājumus Līgumā noteiktajā termiņā, Izpildītājam ir tiesības prasīt no Pasūtītāja un Pasūtītājam ir pienākums maksāt Izpildītājam līgumsodu 0,5% (nulle komats piecu procentu) apmērā no nesamaksātās summas par katru nokavēto dienu, sākot ar pirmo kavējuma dienu līdz dienai (ieskaitot), kad Pasūtītājs veicis pilnīgu nokavēto maksājumu samaksu. 

9.3. Pasūtītājs ir tiesīgs piemērot un Izpildītājs maksā Pasūtītājam līgumsodu 100,00 EUR (viens simts euro 00 centi ) apmērā par katru Līguma saistību pārkāpuma konstatēšanas reizi. Pārkāpums tiek noformēts ar aktu, ko sagatavo Pasūtītāja pārstāvis un tas, kopā ar pretenziju, 2 (divu) darba dienu laikā tiek nosūtīts Izpildītājam. Līgumsodu Izpildītājs apmaksā 7 (septiņu) darba dienu laikā pēc Pasūtītāja rakstiskas pretenzijas un rēķina saņemšanas.
9.4. Līgumsodu kopējā vērtība, neskaitot līgumsodu par saistību neizpildīšanu noteiktajā termiņā, nedrīkst pārsniegt 10 % (desmit procentus) no Līguma summas (ja attiecināms). Pasūtītājam ir tiesības ieskaita kārtībā samazināt Izpildītājam maksājamo Līguma summu tādā apmērā, kāda ir aprēķinātā līgumsodu summa. 

9.5. Līgumsods netiek piemērots, ja Līgumā paredzētās saistības tiek kavētas vai netiek pildītas otras Puses vainas dēļ vai Līgumā paredzētajos gadījumos. Līgumsoda samaksa neatbrīvo Puses no Līgumā noteikto saistību pilnīgas izpildes.

10. LĪGUMA IZBEIGŠANA

10.1. Līgums var tikt izbeigts pirms termiņa:

10.1.1. Pusēm rakstveidā vienojoties;

10.1.2. pēc vienas Puses iniciatīvas, iepriekš par to rakstveidā brīdinot otru Pusi ne vēlāk kā 30 (trīsdesmit) dienas iepriekš.

10.2. Pasūtītājs var vienpusēji atkāpties no Līguma, par to rakstveidā paziņojot Izpildītājam 10 (desmit) darba dienas iepriekš, ja:

10.2.1. Izpildītājs savas vainas dēļ nav uzsācis Darbu izpildi 10 (desmit) darba dienu laikā no Līguma parakstīšanas dienas;

10.2.2. Izpildītājs savas vainas dēļ kavē Līgumā noteikto Darbu izpildes termiņu ilgāk par 10 (desmit) kalendāra dienām vai nepilda citas Līgumā noteiktās saistības, ar nosacījumu, ka Izpildītājs 10 (desmit) darba dienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi;

10.2.3. Izpildītājs pēc Pasūtītāja atkārtotas pretenzijas saņemšanas neievēro Tāmes (Līguma pielikums Nr.1)  vai Latvijas Republikas normatīvo tiesību aktu prasības;

10.2.4. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

10.2.5. uzsākta Izpildītāja maksātnespējas, tiesiskās aizsardzības vai likvidācijas process.

10.3. Ja Līgums tiek izbeigts saskaņā ar 10.1. un 10.2.punktu, Pasūtītājs norēķinās ar Izpildītāju par faktiski izpildītiem 10 (desmit) darba dienu laikā no dienas, kad Puses ir parakstījušas aktu par faktiski izpildītajiem Darbiem, kas atbilst Līguma nosacījumiem un ir tālāk izmantojami, Pušu sagatavotā un parakstītā aktā noteiktā apmērā. 

11. NEPĀRVARAMA VARA

11.1. Puses tiek atbrīvotas no atbildības par Līguma pilnīgu vai daļēju neizpildi, ja neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes u.c. apstākļi, kas padara Līguma izpildi objektīvi neiespējamu.
11.2. Pusei, kas atsaucas uz nepārvaramas varas apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā e-pastā vai e-adresē, vai ierakstītā pasta sūtījumā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes. 

11.3. Nepārvaramas varas iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.

12. CITI NOTEIKUMI

12.1. Pasūtītāja pārstāvis ar Līgumu saistītu jautājumu risinājumu sagatavošanā, kā arī attiecībā uz Darba izpildi un Līguma izpildes termiņiem, aktu parakstīšanu ir:
________________________ , tālr. _______________ , e-pasts: ___________________
12.2. Izpildītāja pārstāvis ar Līgumu saistītu jautājumu risinājumu sagatavošanā, kā arī attiecībā uz Darba izpildi un pabeigšanu, aktu parakstīšanu ir: 
________________________ , tālr. ______________, e-pasts: ____________________
12.3. Pušu atbildīgās personas seko līdzi Līguma summas, Līguma termiņu, piedāvājuma Iepirkumā, Tāmes (Līguma Pielikums Nr.1), finanšu piedāvājuma (Līguma Pielikums Nr.2) ievērošanai, kā arī  Darba nodošanas – pieņemšanas akta (Līguma Pielikums Nr.3) parakstīšanai un savlaicīgai rēķinu iesniegšanai.

12.4. Pusēm ir pienākums 3 (trīs) darba dienu laikā paziņot otrai Pusei par rekvizītu maiņu, par izmaiņām pārstāvju tiesībās vai Līgumā norādīto pārstāvju nomaiņu, nosūtot izmaiņas uz Līguma 12.1. un 12.2. punktā norādītās personas e-pastu.

12.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.

12.6. Jebkuras nesaskaņas, domstarpības vai strīdi starp Pusēm tiks risināti savstarpēju sarunu ceļā, kas tiks protokolētas. Gadījumā, ja Puses 1 (viena) mēneša laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā. 
12.7. Līgums noformēts un parakstīts elektroniskā dokumenta veidā.
12.8. Līgumam kā neatņemama sastāvdaļa pievienoti šādi pielikumi: 

Līguma Pielikums Nr.1 – Tehniskā specifikācija (Tāme).
Līguma Pielikums Nr.2 – Finanšu piedāvājums.

Līguma Pielikums Nr.3 – Darbu Nodošanas – pieņemšanas akts.
Citi pielikumi /ja attiecināms/
13. PUŠU REKVIZĪTI UN PARAKSTI

	Pasūtītājs:
	Izpildītājs:

	Dienvidkurzemes novada pašvaldība

Adrese: Lielā iela 54, Grobiņa, Dienvidkurzemes novads, LV-3430

Reģ. Nr. 90000058625

Banka: A/S SEB Banka

Kods: UNLALV2X

Konts: LV73UNLA0050014272020
	

	_________________________

/__________________/
	


Līguma Pielikums Nr.3

DARBU NODOŠANAS - PIEŅEMŠANAS AKTS (paraugs)
pie LĪGUMA Nr. ____________________




2026.gada ___.________

	OBJEKTS:
	

	
	(nosaukums, turpmāk – Objekts)

	PASŪTĪTĀJS:
	Dienvidkurzemes novada pašvaldība, reģistrācijas Nr. 90000058625

	
	(nosaukums, reģistrācijas numurs)

	
	Iestāde, kurā tiek veikts remonts

	IZPILDĪTĀJS:
	

	
	(nosaukums, reģistrācijas numurs)


	DARBU NODOŠANAS – PIEŅEMŠANAS KOMISIJA (turpmāk – Komisija), KAS SASTĀVS NO:

	Pasūtītāja pārstāvis:
	(iestādes paraksttiesīgā persona)
	

	
	(amats)
	(vārds, uzvārds)

	Izpildītāja pārstāvis:
	
	

	
	(amats)
	(vārds, uzvārds)


Saskaņā ar 202_.gada __.________ līgumu Nr. __________________ Izpildītājs no 202_.gada ___.___________ līdz 202_.gada ___._____________ veica <________________________________>, saskaņā ar tehnisko specifikāciju (tāmi).
Izpildītājs darbu veic šādā termiņā: no līguma noslēgšanas dienas līdz 202_.gada ____.________

Parakstot šo Nodošanas – pieņemšanas aktu, Pasūtītājs apliecina, ka darbs veikts paredzētajā termiņā, labā kvalitātē, pilnā apjomā. Pretenziju pret Izpildītāju nav.

Nodošanas – pieņemšanas akts ir pamats Līgumā nolīgtās līgumcenas ______________(summa vārdiem) apmaksai pilnā apjomā par <____________________________>.

Nodošanas – pieņemšanas akts ir sagatavots un parakstīts 2 (divos) oriģinālos eksemplāros. Visi eksemplāri ir ar vienādu juridisko spēku. 1 (viens) Nodošanas – pieņemšanas akts eksemplārs atrodas pie Pasūtītāja, un 1 (viens) – pie Izpildītāja.

VAI 
Nodošanas – pieņemšanas akts sagatavots un parakstīts latviešu valodā. Nodošanas – pieņemšanas akts elektroniska dokumenta veidā tiek parakstīts ar drošu elektronisko parakstu un satur laika zīmogu. Nodošanas – pieņemšanas akta abpusējas parakstīšanas datums ir pēdējā parakstītāja laika zīmoga datums un laiks.

.

	PASŪTĪTĀJS:

Dienvidkurzemes  novada pašvaldība

Reģ. Nr. 90000058625

Lielā iela 54, Grobiņa, Dienvidkurzemes novads, LV-3430

 ____________        /                       /                             


	IZPILDĪTĀJS :
/Nosaukums/

Reģ.nr: 
Adrese: 
____________        /________ /                             




� Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 21.punkts (ja attiecināms).


� Saskaņā ar Ministru kabineta 2022.gada 5.jūlija noteikumiem Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 8.punkta noteikumiem.


� Ministru kabineta 2022.gada 5.jūlija noteikumi Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 15.1punkts.


� Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” pielikums.

